Țara care se pregătește să interzică Facebook. Doar China, Iran și Coreea de Nord au mai făcut asta.
Insulele Solomon se pregătește să interzică Facebook. Măsura va fi luată pentru a limita "limbajul abuziv" și "denigrarea personalității". Influența Chinei ar putea sta în spatele acestei decizii.
Guvernul Insulelor Solomon se pregătește să interzică Facebook. Măsura a fost descrisă ca o încercare de a limita "limbajul abuziv" și "denigrarea personalității", relatează The Guardian.Dacă procedura ar ajunge la final, Insulele Solomon s-ar alătura Chinei, Iranului și Coreei de Nord ca singurele țări ce blochează Facebook. Alte țări au blocat temporar rețeaua de socializare, inclusiv națiunea insulară Nauru, care a interzis Facebook în 2015, dar a permis accesul în 2018.Nu a fost clar când ar putea fi pusă în aplicare interdicția propusă, pentru cât timp sau cum a intenționat guvernul să legifereze sau să o aplice.Facebook este foarte popular pe tot arhipelagul și este utilizat ca mijloc principal de comunicare de zeci de mii de insulari zilnic. Guvernul însuși folosește Facebook pe scară largă pentru a disemina informații, în special în ceea ce privește sănătatea publică în timpul pandemiei Covid-19.Motivele blocării FacebookTotuși, motivul guvernului pentru interdicție este că Facebook duce la o deteriorare a comportamentului civic: platforma este utilizată pentru a abuza liderii politici sau pentru a accesa materiale dăunătoare sau periculoase.Printre motivele blocării Facebook, Peter Agovaka, un ministru insular a enumerat "limbaj abuziv împotriva miniștrilor, prim-ministrului, denigrarea personalității și defăimarea". Acesta a mai adăugat că "toate acestea sunt probleme de îngrijorare".Influența Chinei sau decizie proprieAlte surse susțin că influența Chinei a dus la această decizie a guvernului. Facebook a fost, cel puțin oficial, interzis în China de mai bine de un deceniu. În septembrie 2019, Insulele Solomon au trecut de la recunoașterea Taiwanului, la relații diplomatice cu Beijingul. Insulele găzduiesc o populație chineză semnificativă, iar influența Beijingului în arhipelag a crescut constant.